
AVIZ

asupra propunerii legislative pentru modificarea şi completarea Legii nr. 145/1997 a asigurărilor sociale de sănătate

Cu adresa nr. 326 din 3 noiembrie 1998, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru modificarea şi completarea Legii nr. 145/1997 a asigurărilor sociale de sănătate.
In urma examinării, în şedinţa din data de 30.12.1998, Comisia pentru buget, finanţe şi bănci, cu majoritate de voturi, a hotărât respingerea din următoarele considerente:

· în ce priveşte termenele de plată a contribuţiilor pentru fiecare categorie de contribuabul, acestea au fost precizate în Normele metodologice privind constituirea fondului, potrivit cărora contribuţia pentru acest fond trebuie depusă odată cu virarea impozitului pe salariu sau pe venit;

· în ce priveşte stabilirea sancţiunilor pentru menţinerea sau nevirarea contribuţiilor de asigurări sociale de sănătate, aceste sancţiuni sunt stabilite în mai multe acte normative care reglementează executarea creanţelor bugetare, precum şi majorările care se datorează pentru neplata în termen a diferitelor impozite şi taxe. În acest sens, avem în vedere Ordonanţa Guvernului nr. 11/1996 care reglementează executarea crenţelor bugetare, precum şi Ordonanţa Guvernului nr. 13/1996 şi nr. 15/1996 care se referă la majorările pentru neplata la timp a diferitelor impozite şi taxe.

	Dan Constantinescu 

